בדור הראשון הציגה אאודי כשתי גרסאות נוספות: הראשונה, אאודי S7 ספורטבק, גרסת הספורט לגרסה הבסיסית הכוללת מנוע טורבו בנזין V8 צילנדרים בנפח 4.0 ליטרים המספק כ-450 כוחות סוס ב-5,500 סיבובים לדקה. תיבת הילוכים אוטומטית בעלת שבעה הילוכים. היא מאיצה מ-0 ל-100 קילומטרים לשעה בתוך 4.6 שניות ומגיעה למהירות מרבית של 250 קילומטרים לשעה. היא הוצגה בשנת 2011. השנייה אאודי RS7 ספורטבק, גרסת ה"ביצועים הגבוהים" לגרסת ה-S הכוללת מנוע טורבו בנזין V8 צילנדרים בנפח 4.0 ליטרים המספק כ-560 כוחות סוס ב-5,700 סיבובים לדקה. תיבת הילוכים אוטומטית בעלת שמונה הילוכים. היא מאיצה מ-0 ל-100 קילומטרים לשעה בתוך 3.9 שניות ומגיעה למהירות מרבית של 250 קילומטרים לשעה. היא הוצגה בשנת 2013.
מתיחת פנים שנת 2014.
בשנת 2014 עברה ה-A7 ספורטבק מתיחת פנים, הכוללת עיצוב קדמי חדש ומודרני ושיפורים במנוע. השיפורים כוללים הוספת כוחות סוס למנוע של הדגם הבסיסי והעלת הכוח סוס לגרסת ה-S.
דור שני (2017-הווה).
בשנת 2018 הציגה אאודי את הדור השני ל-A7 ספורטבק. הדור השני כולל מנוע טורבו בנזין V6 צילנדרים בנפח 3.0 ליטרים המספק כ-340 כוחות סוס ב-5,000 סיבובים לדקה. תיבת הילוכים אוטומטית רובוטית כפולת מצמד בעלת שבעה הילוכים. היא מאיצה מ-0 ל-100 קילומטרים לשעה בתוך 5.3 שניות ומגיעה למהירות מרבית של 250 קילומטרים לשעה.
גרסאות הדור השני.
בדור השני הציגה אאודי כשלוש גרסאות נוספות. הראשונה, אאודי A7 ספורטבק היברידית, גרסה היברידית בעלת הנעה ההיברידית הכוללת מנוע טורבו בנזין I4 צילנדרים בנפח 2.0 ליטרים המספק כ-252 כוחות סוס בין 5,000 ל-6,000 סיבובים לדקה, עם מנוע חשמלי המספק כ-105 קילו וואט, המנוע החשמלי מספק טווח נסיעה חשמלי של 40 קילומטרים. תיבת הילוכים אוטומטית רובוטית כפולת מצמד בעלת שבעה הילוכים. היא מאיצה מ-0 ל-100 קילומטרים לשעה בתוך 5.7 שניות ומגיעה למהירות מרבית של 250 קילומטרים לשעה. היא הוצגה בז'נבה בשנת 2019. השנייה, אאודי RS7 ספורטבק, גרסת ה"ביצועים הגבוהים" לגרסה הבסיסית הכוללת מנוע טווין טורבו בנזין V8 צילנדרים בנפח 4.0 ליטרים המספק כ-600 כוחות סוס ב-6,000 סיבובים לדקה. תיבת הילוכים אוטומטית בעלת שמונה הילוכים. היא מאיצה מ-0 ל-100 קילומטרים לשעה בתוך 3.6 שניות ומגיעה למהירות מרבית של 250 קילומרטים לשעה. ישנה אפשרות ומהירות מרבית של 306 קילומטרים לשעה בתוספת תשלום. היא הוצגה בשנת 2019. השלישית, אאודי S7 ספורטבק, גרסת הספורט לגרסה הבסיסית הכוללת שתי אפשרויות למנועים, מנוע הראשון הוא מנוע טורבו דיזל V6 צילנדרים בנפח 3.0 ליטרים המספק כ-349 כוחות סוס עם מנוח חשלי המספק כ-9.5 כוחות סוס. המנוע השני הוא מנוע טורבו בנזין V6 צילנדרים בנפח 2.9 ליטרים המספק כ-444 כוחות סוס. היא מאיצה מ-0 ל-100 קילומטרים לשעה בתוך 4.4 שניות. גרסת הדיזל הוצגה בשנת 2019 וגרסת הבנזין הוצגה גם בשנת 2019.
יאגו אספס
יאגו אספס חונקאל (בספרדית: Iago Aspas Juncal; נולד ב-1 באוגוסט 1987 במואנה) הוא כדורגלן ספרדי המשחק בעמדת החלוץ בסלטה ויגו ובנבחרת ספרד.
קריירה.
אספס נולד במואנה שבגליסיה ומגיל צעיר הצטרף למחלקת הנוער של סלטה ויגו לאחר שעבר במספר מועדונים מקומיים בעיר הולדתו. את הופעת הבכורה שלו במדי סלטה ויגו ערך אספס בעונת 2007/08 כשויגו שיחקה אז בליגה הספרדית השנייה. ב-6 ביוני 2009 בהופעתו השנייה במדי הקבוצה הבוגרת, עלה אספס כמחליף וכבש צמד שערי בכורה בניצחון קבוצתו 1–2 על דפורטיבו אלבס. בגיל 17 הושאל אספס לראפידו דה בוזאס המקומית ולאחר מכן חזר לסגל קבוצת המילואים של סלטה ויגו. ב-2009 נכלל אספס באופן קבוע בסגל הקבוצה הבוגרת של סלטה ויגו במדיה ערך 139 הופעות ליגה במהלכן כבש 46 שערים.
בחודש מאי 2013, נרכש אספס על ידי ליברפול תמורת סכום שנע בין שבעה לתשעה מיליון אירו בהתאם לבדיקות רפואיות. ב-23 ביוני הושלמה העסקה באופן רשמי ואספס חתם על החוזה בליברפול וקיבל את החולצה עם המספר 9. ב-17 באוגוסט, ערך אספס את הופעת הבכורה שלו במדי ליברפול ובישל את שער הניצחון במשחק לראהים סטרלינג בניצחון 0–1 על סטוק סיטי. ב-5 בינואר 2014, כבש אספס את שער הבכורה שלו במדי ליברפול בניצחון 0–2 על אולדהאם אתלטיק במסגרת הגביע האנגלי.
ב-14 ביולי 2014, חזר אספס לספרד כשהושאל לעונה אחת עם אופציה לרכישה לסביליה. ב-12 באוגוסט, ערך אספס את הופעת הבכורה שלו במדי סביליה כשעלה כמחליף בהפסד קבוצתו 0–2 לריאל מדריד במסגרת הסופר קאפ האירופי. ב-14 בספטמבר, ערך אספס את הופעת הבכורה שלו בליגה הספרדית כשעלה כמחליף בניצחון קבוצתו 0–2 על חטאפה. ב-2 באוקטובר, כבש אספס את שער הבכורה שלו במדי סביליה בתיקו 2-2 של קבוצתו עם רייקה הקרואטית במסגרת שלב הבתים של הליגה האירופית.
ב-29 באוקטובר, כבש אספס שלושער בניצחון החוץ של סביליה 1–6 על סבאדל במסגרת גביע המלך הספרדי כשלאחר מכן נבחר יחד עם ניימאר מברצלונה למלכי השערים של הגביע הספרדי עם שבעה כיבושים. ב-1 בפברואר 2015, כבש אספס את שער הליגה הראשון שלו במדי סביליה בניצחון 2–3 על אספניול.
ב-12 ביוני 2015, מכרה ליברפול את אספס בחזרה לסלטה ויגו במסגרת ההסכם בין הקבוצות לזכות ראשונים בה החזיקה ויגו על השחקן ורכשה אותו בחזרה בסכום של חמישה מיליון אירו כשהוא חתם על חוזה לחמש שנים עם אופציה לשנה נוספת. ב-23 בספטמבר כבש אספס צמד שערי בכורה מחודשת במדי ויגו בניצחון 1–4 על ברצלונה. אספס נבחר לשחקן החודש של הליגה הספרדית לחודש אוקטובר 2016, לאחר שכבש חמישה שערים. בחודש פברואר שלאחר מכן כבש אספס שער בבעיטת עונשין בדקות הסיום של המשחק בין סביליה לשחטאר דונצק במסגרת שלב 32 האחרונות של הליגה האירופית שער שהעניק לקבוצה מקום בשלב הבא.
קריירה בינלאומית.
בחודש דצמבר 2012, זכה אספס על ידי המאמן ויסנטה דל בוסקה לזימון בכורה לסגל הרחב של נבחרת ספרד לקראת משחק ידידות נגד נבחרת אורוגוואי בדוחא אך אספס לא נכלל בסגל הסופי למשחק.
ב-15 בנובמבר 2016, תחת המאמן ז'ולן לופטגי ערך אספס את הופעת הבכורה שלו במדי ספרד כשעלה כמחליף בתיקו 2-2 עם נבחרת אנגליה, וגם כבש גם שער בכורה שעזר לנבחרתו להשלים שוויון דרמטי.
ב-17 במרץ 2017, זומן אספס לסגל נבחרת ספרד לקראת המשחק עם נבחרת ישראל בגיחון במסגרת מוקדמות מונדיאל 2018. אספס נכלל בסגל גם למשחק השני נגד ישראל בתאריך 9 באוקטובר 2017 ואף שיחק בכל המחצית השנייה.
ב-5 בספטמבר 2017, כבש אספס צמד ובישל שער לאלברו מוראטה במשחק שהסתיים בתוצאה 0–8 לספרד, משחק שהיה במסגרת מוקדמות מונדיאל 2018 נגד נבחרת ליכטנשטיין.
ב-28 במרץ 2018, כבש אספס את שערו הרביעי בנבחרת ספרד בניצחון 1–6 על נבחרת ארגנטינה, משחק שהיה במסגרת הכנה למונדיאל 2018. באותו משחק נרשמו לזכותו גם שני בישולים.
אספס זומן לסגל הנבחרת למונדיאל 2018 ברוסיה, ואף כבש את שער השוויון הדרמטי מול נבחרת מרוקו בתוספת הזמן. באותו הטורניר החמיץ אספס את הפנדל המכריע במשחק שמינית גמר נגד , אשר הביא להדחת נבחרתו מהטורניר.
ברק אובמה האב
ברק חוסיין אובמה הראשון (באנגלית: .Barack Hussein Obama Sr; 18 ביוני 1936 – 24 בנובמבר 1982) היה אביו של נשיאה ה-44 של ארצות הברית, ברק אובמה. אובמה האב היה כלכלן בכיר במשרד האוצר של קניה.
אובמה האב עזב בשנת 1962 את אשתו השנייה ואמו הביולוגית של אובמה הבן, אן דנהאם לאחר שהשלים את לימודי התואר הראשון שלו בכלכלה, לטובת המשך לימודיו באוניברסיטת הרווארד, ואילו האם והבן נשארו בהונולולו. בשנת 1964 התגרשו אובמה האב ודנהאם, ואובמה הבן לא שב לראות את אביו, שחזר לקניה ב-1964, לבד מביקור של חודש אחד בהוואי בסוף שנת 1971 כאשר אובמה הבן היה בן עשר.
ביוגרפיה.
חייו בקניה.
אובמה האב נולד ב-18 ביוני 1936 בכפר בשם ניינגומה קוגלו שבקניה, שהייתה אז קולוניה של האימפריה הבריטית. הכפר בו נולד שוכן לחופי אגם ויקטוריה במחוז ניאנזה. אובמה נולד לאב מוסלמי ולאם נוצרייה, אך הוא עצמו בחר שלא להשתייך לאסלאם או לנצרות, והחזיק בהשקפה אתאיסטית.
בילדותו, למד ברק אובמה האב בבית ספר של מיסיונרים נוצרים. בנעוריו עבד אובמה כרועה צאן בכפרו. בשנת 1956, בעודו בן 20 התקבל לעבודה פקידותית בניירובי. באותה שנה, בעודו בחופשה, פגש אובמה נערה בת 16 בשם קזיה במסיבה שהתקיימה בעיירה קונדי ביי. קזיה, עדיין תלמידת תיכון, התאהבה בו, ולאחר היכרות קצרה החליטה לעזוב את ביתה ולהצטרף אליו כאשר הוא שב לניירובי עם סיום החופשה. אביה דרש את נידויה של קזיה ממשפחתה כאשר סירבה לחזור אל חיק משפחתה.
בשנת 1959 שלח אובמה בקשות לעשרות אוניברסיטאות בארצות הברית במטרה להתקבל ללימודים גבוהים ולבסוף הוא התקבל ללימודים באוניברסיטת הוואי.
עם קבלתו לאוניברסיטת הוואי עזב את קניה ונסע לחיות בהונולולו שבהוואי כדי להתחיל בלימודיו הגבוהים בכלכלה. בעודו משאיר בקניה את אשתו קזיה בת ה-18 ואת בנם בן השנה אבונגו. בעת עזיבתו קזיה הייתה בחודש השלישי להריונה עם בתם אהומה.
נישואיו הראשונים.
אובמה האב וקזיה התחתנו ב-1957 בטקס אפריקאי מסורתי. הם הקימו בית בניירובי ולאחר כשנה, במרץ 1958 נולד להם בנם הראשון, מאליק אבונגו אובמה. לקיזה ולברק אובמה האב נולדו סך הכל שלושה ילדים: מאליק, אהומה ואבו אובמה.
חייו בהונולולו.